Shu yilning 5 sentabr kuni axborot texnologiyalari va kommunikatsiyalarini rivojlantirish vaziri Shuhrat Sodiqov Yaponiyaning NEC korporatsiyasi katta vitse-prezidenti ijrochisi, direktorlar kengashi a’zosi Norishiko Ishiguro va Toyota Tsusho korporatsiyasi ijrochi direktori Mamoru Akiyama bilan uchrashdi. Bu haqda vazirlik axborot xizmati xabar berdi. Foto: mitc.uz Uchrashuvda NEC korporatsiyasi bilan o‘rnatilgan uzoq yillik samarali hamkorlik, jumladan O‘zbekiston telekommunikatsiya tarmog‘i va teleuzatish tizimini raqamlashtirishga qaratilgan loyihalarning jamiyat rivojidagi ahamiyati ta’kidlab o‘tildi. Foto: mitc.uz Har ikki tomon aloqalarni davom ettirishga tayyor ekanini bildirdi, zamonaviy telekommunikatsiya va axborot texnologiyalari infratuzilmasini rivojlantirish yo‘nalishida hamkorlik qilishga kelishib olindi.